SKRIFTLIG FORESPOERGSEL E-2798/98

af Leonie van Bladel (UPE) til Raadet

(18. september 1998)

Om: Observatoerer ved graensen mellem Albanien og Kosovo

I Kosovo er det trods maegling hhv. pres fra det internationale samfunds side ikke lykkedes albanernes politiske ledere at naa frem en faelles holdning til forhandlinger med myndighederne. Ledere i den saakaldte "Kosovos befrielseshaer" (UCK) udsender indbyrdes modstridende signaler om deltagelsen i eventuelle forhandlinger. Nogle siger, at de paa visse betingelser vil deltage i forhandlinger. Andre siger, at de vil fortsaette kampen indtil det, de kalder "den definitive befrielse af Kosovo", eller indtil oprettelsen af et Storalbanien er en kendsgerning.

Paa den anden side faar UCK stadig naesten hver eneste dag leveret vaaben og mandskab fra Albanien til Kosovo, enten direkte eller via Makedonien. Saa laenge dette er muligt, vil en (sandsynligvis betragtelig) del af UCK i hvert fald ikke vaere villig til at stoette eventuelle forhandlinger endsige acceptere resultatet af saadanne. Og saa laenge UCK ikke udtaler sig aabent til fordel for forhandlinger, vil heller ikke politikerne gaa helhjertet ind for forhandlinger.

Er Raadet villig til at arbejde for, at der ved graensen mellem Jugoslavien paa den ene side og Albanien og Makedonien paa den anden side bliver udstationeret internationale observatoerer for at imoedegaa yderligere vaabensmugling, saaledes at der paa denne maade sendes et klart signal til UCK om, at EU blankt afviser enhver bestraebelse paa en militaer loesning af Kosovo-konflikten?

Svar

(7. december 1998)

Raadet er fortsat dybt bekymret over de fortsatte voldshandlinger og tab af menneskeliv i Kosovo, saerlig i civilbefolkningen. Raadet har allerede ved flere lejligheder opfordret til oejeblikkelig indstilling af alle fjendtligheder og genoptagelse af en politisk proces som den eneste loesning paa de politiske problemer i Kosovo. Raadet er fuldt ud klar over Beograds hovedansvar for, at krisen opstod, og derfor ogsaa for, at der skabes de noedvendige vilkaar for dialog. Samtidig laegger Raadet vaegt paa, at det kosovoalbanske samfund, herunder de vaebnede grupper, forpligter sig til at indgaa i dialog og derfor afstaar fra vold og terrorhandlinger. Den 13. juli 1998 kraevede Raadet, at hjaelp og stoette udefra til vaebnede kosovoalbanske grupper skulle ophoere oejeblikkeligt. Ydermere erklaerede ministrene, at "Raadet erkendte, at vaebnede kosovoalbanske grupper ogsaa har ansvar for at undgaa vold og alle vaebnede aktiviteter, og gentog, at voldshandlinger og terrorisme er uacceptable og ikke vil loese Kosovo-problemet".

Hvad udstationeringen af internationale observatoerer angaar, prioriterer Raadet en oeget overvaagningsindsats i hele Kosovo, i saerdeleshed med humanitaere problemer for oeje. Det Europaeiske Faellesskabs Observatoerkorps (ECMM) - som er aktivt ikke blot i Forbundsrepublikken Jugoslavien (FRJ)/Kosovo, men ogsaa i Albanien, Makedonien (FYROM) og Bosnien - er et af hovedelementerne i den diplomatiske observatoermission i Kosovo (KDOM), som er oprettet af EU, De Forenede Stater og Rusland. Missionens opgave er ikke blot at faa uvildige oplysninger om udviklingen paa stedet, men ogsaa, alene gennem sin tilstedevaerelse, at have en afdaempende virkning paa kampene. Raadet vil gerne minde om, at OSCE-observatoerer i Albanien allerede regelmaessigt overvaager graensen mellem Forbundsrepublikken Jugoslavien (FRJ) og Albanien, og at UNPREDEP er udstationeret paa graensen mellem FRJ og FYROM. Raadet er af den faste overbevisning, at en oeget indsats vil have den modsatte virkning af den oenskede.

Raadet oensker ogsaa at goere opmaerksom paa, at det den 22. september 1998 vedtog en afgoerelse paa grundlag af artikel J.4, stk. 2, i traktaten om Den Europaeiske Union, hvori det anmoder Den Vesteuropaeiske Union om at afslutte sin undersoegelse af de forskellige muligheder for at ivaerksaette internationale politiaktioner i Albanien for at bistaa de albanske myndigheder med at genoprette lov og orden i landet. Dette indbefatter en styrkelse af det albanske politis muligheder for at gribe ind over for vaabensmugling.

Endelig giver Raadet sin fulde stoette til gennemfoerelsen af FN's Sikkerhedsraads resolution 1160, herunder opfordringen til at saette en stopper for stoetten udefra til UCK i Kosovo, bl.a. levering af vaaben og uddannelse.